**Tiesību akta projekta sākotnējās ietekmes novērtējuma ziņojums par**

**Ministru kabineta noteikumu projektu „Grozījums Ministru kabineta 2008.gada 28.aprīļa noteikumos Nr.312 „Klimata pārmaiņu finanšu instrumenta konsultatīvās padomes nolikums”” (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izdoti saskaņā ar Valsts pārvaldes iekārtas likuma [13.pantu](http://likumi.lv/ta/id/63545-valsts-parvaldes-iekartas-likums#p13). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījums Ministru kabineta 2008.gada 28.aprīļa noteikumos Nr.312 „Klimata pārmaiņu finanšu instrumenta konsultatīvās padomes nolikums”” (turpmāk – noteikumu projekts) izstrādāts, lai samazinātu gada laikā sasaucamo Klimata pārmaiņu finanšu instrumenta (KPFI) konsultatīvo padomju sēžu skaitu.  Ministru kabineta 2008.gada 28.aprīļa noteikumu Nr.312 „Klimata pārmaiņu finanšu instrumenta konsultatīvās padomes nolikums” 7.punktā noteikts, ka konsultatīvās padomes sēdes notiek reizi trijos mēnešos vai ne retāk kā četras reizes gadā. Projektu īstenošana KPFI ietvaros ir noslēgusies un jauni projektu konkursi/kārtas netiks īstenoti. Turpmākā darbība KPFI ietvaros galvenokārt būs vērsta uz īstenoto projektu monitoringa jautājumiem, līdz ar to nav nepieciešams organizēt četras konsultatīvās padomes sēdes gadā. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Konsultatīvās padomes locekļi, jo mainīsies padomes sanāksmju skaits. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Vides aizsardzības un reģionālās attīstības ministrijas tīmekļa vietnē 2015.gada 28.decembrī. |
| 2. | Sabiedrības līdzdalība projekta izstrādē | Nav attieicnāms. |
| 3. | Sabiedrības līdzdalības rezultāti | Nav attieicnāms. |
| 4. | Cita informācija | Nav. |

*Anotācijas III, IV, V, VII sadaļas – projekts šo jomu neskar*.

Vides aizsardzības un reģionālās K. Gerhards

attīstības ministrs

Vīza:

Valsts sekretārs R. Muciņš

2016.03.10. 16:08

301

A.Ramiņa-Oliveira

tālr. 67026414

agnese.ramina-oliveira@varam.gov.lv